PSL ปีนี้ขาดทุนต่อเนื่อง รับผลกระทบค่าระวางต่ำจากปัญหาโอเวอร์ซัพพลาย
PSL รับปีนี้ขาดทุนต่อเนื่องจากปีก่อน หลังแนวโน้มยังไม่ดีขึ้น รับผลกระทบค่าระวางต่ำจากปัญหาโอเวอร์ซัพพลาย คงแผนสั่งซื้อเรือใหม่ 23 ลำ 
11 ส.ค. 2558

นายคาลิต มอยนูดดิน อาซิม กรรมการผู้จัดการ บริษัท พรีเซียส ชิปปิ้ง จำกัด (มหาชน) หรือ PSL เปิดเผยว่า ผลการดำเนินงาของบริษัทในปีนี้จะยังคงขาดทุนต่อเนื่องจากปีก่อนที่ขาดทุน 80.22 ล้านบาท เนื่องจากครึ่งแรกของปีนี้บริษัทมีผลการดำเนินงานขาดทุนแล้ว 738.26 ล้านบาท และยังไม่มีแนวโน้มดีขึ้น รับผลกระทบจากปัญหาโอเวอร์ซัพพลายด์ของเรือเทกองในตลาด
ขณะที่ค่าระวางเรือต่ำลงจากปีก่อน ประเมินค่าระวางเรือเฉลี่ยอยู่ที่ 5,914 เหรียญ/ลำ/วัน จากปีก่อนอยู่ที่ 8,972 เหรียญ/ลำ/วัน ซึ่งเป็นระดับที่บริษัทยังคาดทุนอยู่ เพราะค่าระวางเรือที่บริษัทจะถึงจุดคุ้มทุนอยู่ที่ 8,000 เหรียญ/ลำ/วัน
อย่างไรก็ตาม ปัจจัยที่ยังกดดันอุตสาหกรรมการเดินเรือเทกองอีกปัจจัยหนึ่งคือ ภาวะเศรษฐกิจของจีนที่ยังชะลอตัว ส่งผลกระทบต่อภาพรวมอุตสาหกรรมทำให้ปริมาณการส่งสินค้าลดลง ซึ่งจีนเป็นประเทศที่มีการนำเข้าและส่งออกสินค้าจำนวนมากอีกประเทศหนึ่ง
ขณะที่ในปีนี้บริษัทยังคงแผนสั่งซื้อเรือใหม่จำนวน 23 ลำ มูลค่า 515 ล้านเหรียญสหรัฐฯ แบ่งเป็นเงินกู้ธนาคาร 70-75% และเงินทุนของบริษัทจากการเพิ่มทุนเพื่อเสนอขายหุ้นให้กับผู้ถือหุ้นเดิม (RO) 20-25%